Document ID: 32000D0363

Title and Content:
Απόφαση της Επιτροπής της 28ης Απριλίου 2000 περί των λεπτομερειών εφαρμογής της οδηγίας 95/64/ΕΚ του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών [κοινοποιηθείσα υπό τον αριθμό Ε(2000) 1134] (Κείμενο που παρουσιάζει ενδιαφέρον για τον ΕΟΧ) (2000/363/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών(1), όπως τροποποιήθηκε από την απόφαση 98/385/ΕΚ της Επιτροπής(2), και ιδίως τα άρθρα 4 και 12, Εκτιμώντας τα ακόλουθα (1) Ο κατάλογος λιμένων ο οποίος καταρτίστηκε δυνάμει της ανωτέρω απόφασης πρέπει να ενημερώνεται τακτικά από την Επιτροπή. (2) Το περιεχόμενο των παραρτημάτων της εν λόγω οδηγίας πρέπει να τροποποιηθεί. (3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου(3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Τα παραρτήματα II, IV, V και VIII της οδηγίας 95/64/ΕΚ τροποποιούνται ως εξής: 1. Παράρτημα II: στην ταξινόμηση του είδους φορτίου: α) στην κατηγορία "Ro-Ro (αυτοκινούμενα)": i) η περιγραφή της υποκατηγορίας "Επιβατικά αυτοκίνητα, συνοδευόμενα από ρυμουλκούμενα οχήματα και τροχόσπιτα" (κωδικός 52) αντικαθίσταται από την περιγραφή "Επιβατικά αυτοκίνητα και μοτοσυκλέτες, συνοδευόμενα από ρυμουλκούμενα οχήματα και τροχόσπιτα"· ii) ενσωματώνεται η συμπληρωματική υποκατηγορία "Άλλες κινητές αυτοκινούμενες μονάδες" με τον κωδικό 59· β) στην κατηγορία "Ro-Ro (μη αυτοκινούμενα)": i) η περιγραφή της υποκατηγορίας "Άλλες κινητές μονάδες" (κωδικός 60) αντικαθίσταται από την περιγραφή "Κινητές μη αυτοκινούμενες μονάδες"· ii) η περιγραφή της υποκατηγορίας "Τροχόσπιτα, μη συνοδευόμενα, και λοιπά οδικά ρυμουλκούμενα οχήματα γεωργικής και βιομηχανικής χρήσης" (κωδικός 62) αντικαθίσταται από την περιγραφή "Τροχόσπιτα, μη συνοδευόμενα, και λοιπά οδικά οχήματα γεωργικής και βιομηχανικής χρήσης"· iii) προστίθεται η συμπληρωματική υποκατηγορία "Άλλες κινητές μη αυτοκινούμενες μονάδες" με τον κωδικό 69. 2. Παράρτημα IV: στον κατάλογο των κωδικών θαλάσσιων παράκτιων ζωνών: α) μετά τον κωδικό "0012 Γαλλία: Μεσόγειος" προστίθενται οι νέοι κωδικοί "0013 Γαλλικά Υπερπόντια Εδάφη: Γαλλική Γουιάνα", "0014 Γαλλικά Υπερπόντια Εδάφη: Μαρτινίκα και Γουαδελούπη" και "0015 Γαλλικά Υπερπόντια Εδάφη: Ρεοϋνιόν"· β) ο κωδικός "0043 Γερμανία: Ρήνος" αντικαθίσταται από τον κωδικό "0043 Γερμανία Ενδοχώρα"· γ) ο κωδικός "0112 Ισπανία: Μεσόγειος και Ατλαντικός (νότια ακτή)" αντικαθίσταται από τον κωδικό "0112 Ισπανία: Μεσόγειος και Ατλαντικός (νότια ακτή), περιλαμβανομένων των Βαλεαρίδων και των Καναρίων Νήσων". 3. Παράρτημα V: στον κατάλογο των κωδικών των κρατών νηολόγησης του πλοίου: α) ενσωματώνονται οι κωδικοί "0051 Ιταλία - πρώτο νηολόγιο" και "0052 Ιταλία - διεθνές νηολόγιο"· β) ο κωδικός "4611" για τις Βρετανικές Παρθένες Νήσους αντικαθίσταται από τον κωδικό "4680"· γ) ο κωδικός "4612" για τη Μονσεράτ αντικαθίσταται από τον κωδικό "4700". 4. Παράρτημα VIII: στον πίνακα "Σύνολο δεδομένων ΓΙ": α) στη στήλη "Ονοματολογίες" η φράση "Είδος φορτίου (μόνο εμπορευματοκιβώτια και Ro-Ro), παράρτημα II (υποκατηγορίες 30, 31, 32, 33, 34, 50, 51, 52, 53, 54, 56, 60, 61, 62 και 63)" που αντιστοιχεί στη μεταβλητή "Είδος φορτίου" αντικαθίσταται από τη φράση "Είδος φορτίου (μόνο εμπορευματοκιβώτια και Ro-Ro), παράρτημα II (υποκατηγορίες 30, 31, 32, 33, 34, 50, 51, 52, 53, 54, 56, 59, 60, 61, 62, 63 και 69)"· β) στην τελευταία γραμμή του πίνακα "Δεδομένα", και για τις τρεις τιμές "Μεικτό βάρος των εμπορευμάτων με τόνους", "Αριθμός μονάδων" και "Αριθμός κενών μονάδων" ενσωματώνονται οι νέες υποκατηγορίες "59" και "69". 2. Η νέα μορφή των παραρτημάτων II, IV, V και VII της οδηγίας 95/64/ΕΚ, η οποία περιλαμβάνει τις τροποποιήσεις που αναφέρονται στην παράγραφο 1, παρουσιάζεται στο παράρτημα I της παρούσας απόφασης. Άρθρο 2 Ο κατάλογος των λιμένων που περιλαμβάνεται στο παράρτημα II της απόφασης 98/385/ΕΚ αντικαθίσταται από έναν ενημερωμένο κατάλογο, στον οποίο οι λιμένες είναι κωδικοποιημένοι και ταξινομημένοι κατά χώρα και κατά θαλάσσια παράκτια ζώνη, όπως ορίζεται στο παράρτημα II της παρούσας απόφασης. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 28 Απριλίου 2000.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2181
4522
4256

EuroVoc IDs (Expanded): 2181
4522
4256

Dataset Source: meu

Split: train